Din cauza aglomerației din trafic șoferii sunt tot mai stresați, iar unele situații scapă de sub control cu ușurință.
Unele conflicte degenerează și ajung în atenția poliției, altele, în mediul online.
Internautul a postat o imagine cu un bolid BMW care-i blochează accesul pe o stradă îngustă.
"Mi-a spus un prieten la un moment dat "Vino aici, la Cluj, că sunt oameni cu bun simț. O să vezi că nu se compară cu alte orașe din România."
În dimineața asta am dat de acest domn care a blocat strada și a venit la geam să-mi zică ca e strada privată și că îmi rupe picioarele dacă mai trec pe acolo, eu având mașină înmatriculată in alt județ.
Voi ce spuneți despre această situație? Să mă duc până la poliție?
Cu astfel de oameni eu zic că nu ajungem nicăieri", a scris acesta pe grupul Info trafic Cluj-Napoca.
Postarea a strâns sute de comentarii, unii s-au distrat și au ironizat cazul, alții i-au dat sfaturi șoferului.
"Eu zic să chemi poliția și să depui plângere pentru amenințare…și apoi să îți transcrii mașina pe cluj ca să plătești aici impozit…că așa e corect"
"Oricine este din alt județ va fi răstignit în Cluj de către băștinași."
"Da pe ce stradă, să știm și noi să mergem pe acolo".
"Io zic să te duci înapoi de unde ai venit".
"Art 339 cod penal (oprirea circulației sau îngreunarea acesteia) e infracțiune!!"
"Băștinașîi Clujului nu au străzi private. Ei locuiesc în comunitate, se ajută cu vecinul. O fi mașina înmatriculată la Cluj, dar băștinaș nu e sigur".
"Sunt oameni civilizați în județul Cluj...dar pe cale de dispariție! Încet încet..vor predomina genul de oameni precum acesta!"
"Eu cred că nemernici sunt peste tot, inclusiv la Cluj."
Cineva vede diferit situația și vine cu o altă abordare, în favoarea șoferului de BMW.
"Pentru toți cei care comentează în necunoștință de cauza. Da, există străzi private! Primăria nu vrea să le preia. De cele mai multe ori sunt asfaltate pe banii celor care locuiesc acolo. Și NU, Primăria nu îți da voie să pui barieră… De ce? Numai cei din primărie știu…"
"Fiecare oraș cu poamele lui, dar sunt sigur că nici domnul cu bmw nu e clujean pur. Eu zic să mergi la poliție".
"Dacă e strada lui, nu prea aveți ce să îi faceți, că sunteți pe tarlaua lui… dacă nu e a lui, e altceva.
Trebuie să aibă indicator cu stradă privată la intrarea pe stradă aceea, că altfel nu prea aveți cum visa care e stradă privată și care e publică."
"Nu cred că bmw istul e clujean cu toate numerele lui de cj. Clujenii născuți crescuți în Cluj (că și mulți alții de fapt) sunt oameni civilizați."
"Dar chiar și așa! Ce cauți la Cluj?"
"Mai lăsați patriotismul asta ieftin de clujean de la Burebista…Uitați-va câți medici, ingineri, profesori, care au adus faima Clujui, sunt născuți în Cluj!
Nici Avram Iancu nu a fost clujean…Clujean este cel care muncește și plătește taxe în Cluj!"
"Așa reacționează și cățelul meu dacă vine ceva străin pe la el pe teritoriu.
Dar până la urmă vrea doar să se joace...în schimb cățelușul din imagine trebuie să primească peste bot să își revină".
"Din toate comentariile un singur lucru este cert: toți suntem Români = Plini de ura, răutăcioși, aroganți, rasiști, necivilizati, etc
1. Această postare nu își avea locul aici (nu îmbunătățește cu nimic traficul la Cluj …)
2. Nimeni nu a scris nimic constructiv (cred că acesta este scopul unui grup … )
3. Politică nu se face pe acest grup … ci la urne … (poate de aceea am ajuns unde am ajuns că țara … )
4. Dacă toți am reuși să fim mai toleranți, mai buni, mai înțelegători, sigur nu ar interesa pe nimeni de unde suntem …
Va doresc la toți un weekend frumos la Cluj, România! "